Flagget som symboliserer bifili og biseksualitet
**Bifili** er en romantisk og/eller seksuell legning der en blir tiltrukket av flere enn ett kjønn, både samme og motsatt kjønn. Bifili betegnes ofte som en seksuell orientering og har ofte overlappende, men ikke identisk betydning med panfili. Det å bli tiltrukket av samme kjønn kalles homofili, mens det å bli tiltrukket av motsatt kjønn kalles heterofili.

Motstykkene til bifili er monoseksualitet (tiltrukket av ett kjønn - herunder homo- og heterofili) og aseksualitet (uten seksuelle følelser). Begrepet «skeiv» blir også benyttet for å beskrive en person som ikke har en heterofil legning eller bryter med ciskjønnsnormen. Dette kan være en bifil person, men også lesbiske, homofile, panfile, ikke-binære og transpersoner.

Ordet «bifili» kommer av de greske ordeene *bi* som betyr tosidig, og *philos* som betyr venn.

Omstridt klassifisering
-----------------------

En vanlig forståelse og oppfatning av bifili har vært at legningen befinner seg mellom ytterpunktene heterofili og homofili på en kontinuerlig skala, selv om enkelte vil hevde at bifili er en distinkt forskjellig legning fra heterofili og homofili. Det er for eksempel rapportert at selv om 11 % av alle norske menn har hatt sex med en annen mann og 12 % av alle norske kvinner har hatt sex med en annen kvinne, definerer 61 % av disse seg som heterofile. Enkelte sexologer og samlivsterapeuter har i denne forbindelse snakket om en mangfoldig heteroseksualitet, istedenfor å definere disse som bifile eller homofile. I det homofile miljøet derimot, har en ofte sett bifili som en slags overgangsfase før en person har kommet ut av skapet som homofil, og enkelte har satt spørsmålstegn ved om bifili eksisterer i det hele tatt. Man har i siste seksualvaneundersøkelse fra 2002 sett en trend til at andelen av befolkningen som har homoseksuell erfaring har gått noe opp, og da særlig i den yngste aldersgruppen (18-24 år), selv om 93 % av befolkningen anser seg selv som heterofil.. En britisk undersøkelse fra 2012 viser at mange bifile opplever bifobiske holdninger i samfunnet. Dette i form av blant annet usynliggjøring og ignorering, å bli sett på som hyperseksuell og ute av stand til å være en trofast partner, eller at man simpelthen er en forvirret og ustabil person som bare ikke kan «velge side».

Kinsey-skalaen
--------------

Utdypende artikkel: Kinsey-skalaen

Kinsey skalaen
På 1940-tallet laget zoologen Alfred Kinsey en skala for å måle kontinuumet av seksuell legning fra heteroseksualitet til homofili. Skalaen blir kalt Kinsey-skalaen. Kinsey studerte menneskelig seksualitet og hevdet at mennesker kan være hetero- eller homofile, selv om det ikke føles slik. Kinsey-skalaen brukes til å beskrive en persons seksuelle opplevelse eller respons på et gitt tidspunkt. Skalaen varierer fra 0, som betyr utelukkende heteroseksuell, til 6, som betyr utelukkende homofil. Personer som ble rangert med 2 til 4 poeng, ble ifølge Kinsey regnet som bifile. Sosiologene Martin S. Weinberg og Colin J. Williams skriver at personer som rangerer fra 1 til 5 betraktes som bifile.

Personer kan rangeres i skalaen etter et intervju. Kinsey-skalaen går fra 0, de som utelukkende hadde lyst til, eller hadde seksuelle erfaringer med det motsatte kjønn, til 6, for de som utelukkende hadde lyster eller erfaringer sammen med samme kjønn, og fra 1–5 for de som hadde varierende nivåer av lyst eller erfaringer med begge kjønn, inkludert «tilfeldige» ønsker om seksuell aktivitet med samme kjønn. Skalaen refererte ikke til om personene identifiserte seg som heterofile, bifile eller homofile.

Referanser
----------

1. 1 2  Seksualvaneundersøkelsen Arkivert 9. juni 2013 hos Wayback Machine. til Folkehelseinstituttet - fhi.no
2. ↑  «Finnes en bifil identitet, og hvem trenger den? : LLH». Arkivert fra originalen 15. november 2012. Besøkt 21. januar 2017.
3. ↑  «The Bisexuality Report». Arkivert fra originalen 16. januar 2015. Besøkt 14. januar 2015.
4. ↑  Young-Bruehl, Elisabeth (15. juli 2001). «Are Human Beings "By Nature" Bisexual?». *Studies in Gender and Sexuality*. 3. 2: 179–213. ISSN 1524-0657. doi:10.1080/15240650209349175. Besøkt 1. april 2022.
5. ↑  Kinseys hetero homo rating scale Arkivert 17. august 2011 hos Wayback Machine. Arkivert 17. august 2011 på archive.org. Besøkt 1. april 2021.
6. ↑  Szymanski, Mike (4. desember 2008). «Moving Closer to the Middle: Kinsey the Movie, and Its Rocky Road to Bisexual Acceptance». *Journal of Bisexuality*. 3-4. 8: 287–308. ISSN 1529-9716. doi:10.1080/15299710802501918. Besøkt 1. april 2022.
7. ↑  Weinberg, Martin S.; Williams, Colin J.; Pryor, Douglas W. (1995). *Dual Attraction: Understanding Bisexuality*. New York: Oxford University Press. s. 41. ISBN 978-0-19-509841-9. CS1-vedlikehold: Flere navn: forfatterliste (link)
8. ↑  «Prevalance of Homosexuality study». *kinseyinstitute.org*. Besøkt 1. april 2022.

Litteratur
----------

* Weinberg, Martin S.; Williams, Colin J.; Pryor, Douglas W. (1995). *Dual Attraction: Understanding Bisexuality*. New York: Oxford University Press. ISBN 978-0-19-509841-9. CS1-vedlikehold: Flere navn: forfatterliste (link)

| * v
* d
* r
LHBT-tema |
| --- |
| Lesbisk – Homofil – Bifil – Trans |
| Orientering | 
* Homofili
	+ Lesbisk
* Bifili
* Panfili
* Aseksualitet
* Queer
* Seksuell orientering

 |  |
| Kjønnsidentitet | 
* Transperson
	+ Transmann
	+ Transkvinne
	+ Ikke-binær
* Cisperson
* Kjønnsidentitet
* Kjønnsroller
* Kjønnsinkongruens

 |
| Rettigheter | 
* Bedre livskvalitet for LHBT-personer
* Ekteskapsloven
* Paragraf 175
* Straffeloven § 213
* Likekjønnet ekteskap
* Medfar
* Medmor
* Likekjønnede par som adoptivforeldre
* Registrert partnerskap
* Don't ask, don't tell
* Tredje kjønn

 |
| Holdninger | 
* Homofobi
* Bifobi
* Transfobi
	+ TERF
* Anti-gender-bevegelsen
* Heterosexisme
* Oute

 |
| Kultur/samfunn | 
* Regnbueflagg
* Heteronormativitet
* Komme ut av skapet
* Pride
* Europride
* Sápmi Pride
* Homomiljø
* Homoikon
* Queer tango
* Transvestisme

 |
| Historie | 
* Homofile under holocaust
* Stonewall-opprøret
* Thebens hellige bande

 |
| Organisasjoner | 
* Homobevegelsen
* Det norske forbundet av 1948
* Human Rights Campaign
* ILGBTIA
* National Stonewall Democrats
* PFLAG
* Skeiv Ungdom
* Transpersonorganisasjoner
* Fri
* Skeiv verden
* FTPN
* The Trevor Project
* Blue Diamond Society
* Homofile og lesbiske sosialdemokrater
* Homonettverket
* Skeivt kristent nettverk
* Westboro Baptist Church

 |
| Annet | 
* Homofil atferd hos dyr
* Kinsey-skalaen
* Konverteringsterapi
* Gaysir
* Queerteori
* Spanner-saken
* USNS «Harvey Milk»

 |

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** GND **·** LCCN **·** BNF **·** BNF (data) **·** NCL **·** NKC **·** BBC Things
 |